Hos friørsalonen Sevilla i Støvring skulle man onsdag morgen lede længe efter en saks og en hårtørrer, før man kunne komme i gang med at betjene kunderne. Natten til ondag havde en ukendt gerningsmand brudt ind i salonen og stjålet store dele af de ting, der var til stede. Tyven stak af med både kontanter, 300 bøtter hårvoks, en hårtrimmer, en saks og dåsesodavand - og formentlig også andre småting, som ejeren endnu ikke har et overblik over. - Vi ved det endnu ikke med sikkerhed, men noget tyder på, at tyven har brugt et koben til at komme ind med, oplyser vagtchef ved Nordjyllands Politi, Jesper Sørensen. Salon Sevilla fandt hurtigt frem til en ekstra saks, hårtørrer og voks, og her kunne man allerede onsdag morgen tage imod kunder som sædvanligt.

Opsummering:
Salon Sevilla havde indbrud natten til onsdag. Her blev der blandt andet stjålet 300 bøtter hårvoks.